**MUNICIPIUL CRAIOVA**

**CONSILIUL LOCAL AL MUNICIPIULUI CRAIOVA**

**HOTĂRÂREA NR.183**

**privind instituirea taxei speciale de salubrizare în municipiul Craiova şi aprobarea Regulamentului privind instituirea și administrarea taxei speciale de salubrizare**

Consiliul Local al Municipiului Craiova, întrunit în şedinţa ordinară din data de 27.05.2021;

Având în vedere referatul de aprobare nr.79300/2021, raportul nr.79405/2021 întocmit de Direcţia Impozite și Taxe și Direcţia Servicii Publice şi raportul de avizare nr.83460/2021 întocmit de Direcţia Juridică, Asistenţă de Specialitate şi Contencios Administrativ prin care se propune instituirea taxei speciale de salubrizare în municipiul Craiova şi aprobarea Regulamentului privind instituirea și administrarea taxei speciale de salubrizare şi avizele nr.130/2021 al Comisiei I-Buget Finanţe, Studii, Prognoze şi Administrarea domeniului, nr.135/2021 al Comisiei III**-**Servicii Publice, Liberã Iniţiativã şi Relaţii Internaţionale şi nr.136/2021 al Comisiei V-Juridică, Administraţie Publică şi Drepturi Cetăţeneşti;

În conformitate cu prevederile Legii serviciilor comunitare de utilități publice nr.51/2006 republicată, cu modificările și completările ulterioare, Legii serviciului de salubrizare a localităților nr.101/2006, republicată, cu modificările și completările ulterioare, Ordinului A.N.R.S.C. nr.109/2007 privind aprobarea Normelor metodologice de stabilire, ajustare sau modificare a tarifelor pentru activitățile specific serviciului de salubrizare a localităților, Legii nr.211/2011 privind regimul deşeurilor, republicată, cu modificările și completările ulterioare, Ordonanţei de Urgenţă a Guvernului nr.196/2005 privind Fondul pentru mediu, aprobată prin Legea nr.105/2006, cu modificările și completările ulterioare, Legii nr.227/2015 privind Codul fiscal, cu modificările și completările ulterioare, Legii nr.207/2015 privind Codul de procedură fiscală, cu modificările și completările ulterioare, Legii nr.273/2006 a finanțelor publice locale, cu cu modificările și completările ulterioare și Legii nr.52/2003 privind transparența decizională în administrația publică.

În temeiul art.129 alin.2 lit. c și d, coroborat cu alin.7 lit.n, art.139 alin.3 lit.g, art.154 alin.1 şi art.196 alin.1 lit. a din Ordonanţa de Urgenţă a Guvernului nr.57/2019 privind Codul administrativ, modificată şi completată;

**HOTĂRĂŞTE:**

 **Art.1.** Se aprobă instituirea taxei speciale de salubrizare, care se datorează de către toți utilizatorii casnici, respectiv utilizatorii non-casnici care refuză încheierea contractului cu operatorul de salubritate.

 **Art.2. (1)** Se aprobă cuantumul taxei speciale de salubrizare pentru anul 2021, astfel:

1. 11 lei/lună/ persoană, pentru utilizatorii casnici, din care:
2. taxă distinctă pentru deșeuri reziduale – 9 lei;
3. taxă distinctă pentru deșeuri reciclabile – 2 lei;

 b) 144 lei/mc, pentru utilizatorii non-casnici care refuză încheierea contractului cu operatorul de salubritate.

 **(2)** Cuantumul taxei speciale de salubrizare cuprinde contribuția la economia circulară.

 **Art.3.** Se aprobă Regulamentul privind instituirea și administrarea taxei speciale de salubrizare, prevăzut în anexa care face parte integrantă din prezenta hotărâre.

 **Art.4.** Prezenta hotărâre produce efecte, începând cu data prestării efective a activităților serviciului de salubrizare în Municipiul Craiova de către operatorul județean Asocierea IRIDEX GROUP SALUBRIZARE S.R.L. – SERVICII SALUBRITATE BUCURESTI S.A. – IRIDEX GROUP IMPORT EXPORT S.R.L., dată la care își încetează efectele Hotărârea Consiliului Local al Municipiului Craiova nr.424/2015 privind instituirea taxei speciale, care se datorează de utilizatori, persoane fizice și juridice, în cazul prestațiilor de care aceștia beneficiază individual, fără contract încheiat cu operatorii serviciului de salubrizare din municipiul Craiova.

 **Art.5.** Primarul Municipiului Craiova, prin aparatul de specialitate: Serviciul Administraţie Publică Locală, Direcţia Impozite și Taxe, Direcția Servicii Publice, Direcția Economico-Financiară, S.C. Salubritate Craiova S.R.L., Asociatia de Dezvoltare Intercomunitară de Gestionare a Deseurilor ECODOLJ, Asocierea IRIDEX GROUP SALUBRIZARE S.R.L. – SERVICII SALUBRITATE BUCURESTI S.A. – IRIDEX GROUP IMPORT EXPORT S.R.L. vor aduce la îndeplinire prevederile prezentei hotărâri.

|  |  |
| --- | --- |
| **PREŞEDINTE DE ŞEDINŢĂ** |  **CONTRASEMNEAZĂ,** |
|  |  **SECRETAR GENERAL,** |
|  **Dan - Ştefan SPÂNU** |  **Nicoleta MIULESCU** |